《九思九歌 其七》
明代·湛若水

我所思兮在新泉，地发蟹眼长涓涓。诸贤云集观我生，积累可以成大川。

萧子台高系去思，院中百卉弼唐迁。咏归一调久欲绝，诸贤翕与端溪传。

予欲从之亮非远，自然堂外同此天。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。